Ο **Εορδαϊκός** είναι ποδοσφαιρική ομάδα της πόλης της Πτολεμαΐδας στο νομό Κοζάνης. Χρώματα της ομάδας είναι το κίτρινο και το πράσινο. Οι εντός έδρας αγώνες της ομάδας πραγματοποιούνται στο Εθνικό Στάδιο Πτολεμαΐδας «Αιμίλιος Θεοφανίδης». Είναι σημαντική ομάδα της Δυτικής Μακεδονίας καθώς διέπρεψε στη Β΄ και Γ΄ Εθνική από τα τέλη της δεκαετίας του '70 έως και τα μέσα της δεκαετίας του '90. Η ομάδα το 2017 διαλύθηκε και από τότε λειτουργεί ο **Φ.Σ. Εορδαϊκός Ακαδημία Ποδοσφαίρου** ή  **Νέος Εορδαϊκός** ως συνέχεια της παλιάς ομάδας.

Ιστορία
-------

### Ίδρυση

Το 1978 οι δυο ομάδες της Πτολεμαΐδας, ο ιστορικός «Άρης Πτολεμαΐδας» (έτος ίδρυσης 1928) με μεγάλες επιτυχίες και πολλές παρουσίες στη Β΄ Εθνική και ο «Πτολεμαίος Πτολεμαΐδας» (έτος ίδρυσης 1926) αποφάσισαν να συγχωνευτούν και από τη συγχώνευση προέκυψε ο «**Αθλητικός Γυμναστικός Σύλλογος Εορδαϊκός Πτολεμαΐδας**», συντμημένα «**Α.Γ.Σ. Εορδαϊκός Πτολεμαΐδας**» ως μετονομασία του Άρη και η Αναγέννηση Πτολεμαΐδας ως μετονομασία του Πτολεμαίου, που θα αποτελούσε θυγατρική του Εορδαϊκού. Οι πρόεδροι του Άρη και του Πτολεμαίου που διαπραγματεύτηκαν τη συγχώνευση ήταν οι Γιώργος Γάκης και Δημήτρης Ξυνός ή Ξενόπουλος, αντίστοιχα. Η πρώτη διοίκηση του Εορδαϊκού αποτελούνταν από τον πρόεδρο Δαβάκο Χρήστο και τους Γάκη Γιώργο, Εσπερίδη Στέλιο, Γιαννακίδη Φίλιππα, Τσαχουρίδη Αλέκο, Βουδαντά Χρήστο, Κούση Παναγιώτη και Πουλασουχίδη Στέλιο.

Ο Εορδαϊκός έδωσε μια νέα πνοή στα ποδοσφαιρικά δρώμενα της ευρύτερης περιοχής του νομού Κοζάνης. Η ομάδα είχε εδραιώσει την παρουσία της στη Β΄ και Γ΄ Εθνική και πάλευε για την άνοδο της στην Α΄ Εθνική, ενώ παράλληλα συμμετείχε με αξιώσεις στο Κύπελλο Ελλάδας. Τα χρώματα με τα οποία αγωνιζόταν ήταν πράσινο και κίτρινο, ένας συνδυασμός πρωτότυπος για ομάδες της Ελλάδος.

### Συγχώνευση και επανίδρυση

Το λογότυπο του Εορδαϊκού (2007-2017)
To 1996 ο Εορδαϊκός λόγω σοβαρών οικονομικών προβλημάτων ουσιαστικά αδρανοποιήθηκε και συγχωνεύθηκε με τον Ηρακλή Πτολεμαΐδας, ο οποίος μετονομάστηκε σε «Π.Α.Σ. Πτολεμαΐδα». Κατόπιν, το 1999 ο Π.Α.Σ. Πτολεμαΐδα συγχωνεύτηκε με την Αναγέννηση Πτολεμαΐδας και δημιούργησαν τον «Α.Σ. Πτολεμαΐδα», που την διετία 2004-06 ίδρυσε Π.Α.Ε. και αγωνίστηκε στην Γ΄ Εθνική κατηγορία ως «ΠΑΕ Πτολεμαΐδα-Λιγνιτωρύχοι». Τον Αύγουστο του 2007 κι ενώ ο σύλλογος είχε κερδίσει την επάνοδο στη Γ΄ Εθνική αποφασίστηκε η μετονομασία του Α.Σ. Πτολεμαΐδα σε «**Αθλητικός Σύλλογος Εορδαϊκός 2007**», συντμημένα «**Α.Σ. Εορδαϊκός 2007**», επαναφέροντας εκτός από την ονομασία και τα ιδιαίτερα χρώματα του Εορδαϊκού, το πράσινο και το κίτρινο. 

Μέχρι και την αγωνιστική περίοδο 2010-11 συμμετείχε στο 2ο όμιλο της επαγγελματικής Γ΄ Εθνικής Κατηγορίας ως «Τ.Α.Π. Εορδαϊκός 2007». Την αγωνιστική περίοδο 2011-12 η ομάδα δεν πήρε πιστοποιητικό συμμετοχής στο πρωτάθλημα λόγω χρεών και εσφαλμένων χειρισμών της διοίκησης και από την περίοδο 2012-13 αγωνίστηκε στο τοπικό πρωτάθλημα της Ε.Π.Σ. Κοζάνης. Την περίοδο 2013-14 κατέκτησε τον τίτλο της Α΄ Κατηγορίας Ε.Π.Σ. Κοζάνης και συμμετείχε στα μπαράζ ανόδου για τη Γ΄ Εθνική, όμως απέτυχε να κερδίσει την άνοδο. Ωστόσο ένα χρόνο αργότερα, μέσα από την ίδια διαδικασία, η ομάδα κατάφερε και πήρε το εισιτήριο για την Γ΄ Εθνική Κατηγορία. Το 2017 λόγω οικονομικής αδυναμίας της διοίκησης, η ομάδα δεν δήλωσε συμμετοχή στο πρωτάθλημα της Γ΄ Εθνικής και εν τέλει διαλύθηκε. 

Την ίδια περίοδο ιδρύθηκε το «**Φίλαθλο Σωματείο Εορδαϊκός Ακαδημία Ποδοσφαίρου**», συντμημένα «**Φ.Σ. Εορδαϊκός Ακαδημία Ποδοσφαίρου**». Το 2018-19 κατέκτησε το πρωτάθλημα στη Β΄ Κατηγορία ΕΠΣ Κοζάνης και προβιβάστηκε στην Α΄ Κατηγορία.

Το 2023 ο Εορδαϊκός έχασε αγωνιστικά την άνοδο στην Γ' Εθνική μέσω των μπαράζ ανόδου, κάτι το οποίο προκάλεσε θλίψη στις τάξεις της ομάδας και απογοήτευση για την απώλεια της επιστροφής στις εθνικές κατηγορίες. Όμως αυτή η θλίψη δεν κράτησε πολύ καθώς προέκυψαν κενές θέσεις στην παραπάνω κατηγορία και έτσι ο Εορδαϊκός σαν επιλαχών ανέβηκε στην Γ' Εθνική καλύπτοντας ένα από τα κενά.

### Απορρόφηση του Μακεδονικού Φούφα

Το 2023, μία άλλη ομάδα του ίδιου νομού, ο Μακεδονικός Φούφα είχε μόλις υποβιβαστεί από την Γ' Εθνική, αφήνοντας την κατηγορία σε μια χρονιά δύσκολη καθώς υπήρχαν πολλές δυνατές ομάδες σε σχέση με αυτή.

Έτσι, το βράδυ της 1ης Ιουλίου οι διοικήσεις των συλλόγων ανακοίνωσαν την σύμπραξή τους και εξέφρασαν την επιθυμία τους για μια κοινή πορεία με στόχο ένα καλύτερο μέλλον για το ποδόσφαιρο της Πτολεμαΐδας.

Παρουσία στις Εθνικές Κατηγορίες
--------------------------------

Παρουσίες στη Β΄ Εθνική (7): 1979–80, 1980–81, 1981-82, 1982–83, 1989-90, 1990–91, 1992-93

Παρουσίες στη Γ΄ Εθνική (17): 1983–84, 1984–85, 1985-86, 1986-87, 1987-88, 1988-99, 1991-92, 1993-94, 1994-95, 1995-96, 2007-08, 2008-09, 2009-10, 2010-11, 2015-16, 2016-17, 2023-24

Παραπομπές
----------

1. ↑  Αναβαθμίστηκε το γήπεδο Πτολεμαΐδας με την τοποθέτηση 800 καθισμάτων στις κερκίδες του e-ptolemeos.gr
2. 1 2 3  Τσιώρας, Κώστας. «60 χρόνια από την ίδρυση της ιστορικής Ε.Π.Σ. ΒορειοΔυτικής Μακεδονίας - Ιστορική αναδρομή». *matiesstasport.blogspot.com*. Ανακτήθηκε στις 21 Νοεμβρίου 2017.
3. ↑  Καταγραφή αθλητικών σωματείων, επίσημη σελίδα Φυσικής Αγωγής ΥΠΕΠΘ
4. ↑  Greece - Mergers and Name Changes rsssf.com
5. ↑  Μάρκος Πετρόπουλος (7 Σεπτεμβρίου 2017). «Αύριο ο καταρτισμός των ομίλων της Γ' Εθνικής – 12 ομάδες δεν δήλωσαν συμμετοχή!!!». sentra.com.gr.. Ανακτήθηκε στις 22 Νοεμβρίου 2017.
6. ↑  Αναφορά ονομασίας maksports.gr
7. ↑  «Ακαδημία Ποδοσφαίρου: Φίλαθλο Σωματείο *ΕΟΡΔΑΙΚΟΣ* μια νέα σχολή ποδοσφαίρου στην Πτολεμαΐδα». *matiesstasport.blogspot.com*. Ανακτήθηκε στις 2 Αυγούστου 2017.
8. ↑  «Γ' Εθνική: Αυτές οι ομάδες δήλωσαν συμμετοχή – Οι απουσίες και πως θα καλυφθούν τα κενά- Μέσα και ο Εορδαϊκός». *e-ptolemeos.gr*. Ανακτήθηκε στις 23 Ιουλίου 2023.

Εξωτερικοί σύνδεσμοι
--------------------

* Επίσημη ιστοσελίδα των φίλων του Εορδαϊκού

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Ελλάδα
 |

 |



|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2022–2023 |
| --- |
|  |
| 1ος Όμιλος | 
* Αγροτικός Αστέρας Ευόσμου
* Ένωση Αλεξανδρούπολης
* Βύρων Καβάλας
* Απόλλων Παραλιμνίου
* Άρης Αβάτου
* Δόξα Δράμας
* Καμπανιακός
* Θερμαϊκός Θέρμης
* Νέος Μέγας Αλέξανδρος Ορφανίου
* Ποσειδών Νέας Μηχανιώνας
* Καβάλα
* Νέστος Χρυσούπολης
* Ορφέας Ξάνθης
* Πανδραμαϊκός
* Πανθρακικός
 |  |
|  |
| 2ος Όμιλος | 
* Γ.Α.Σ. Σβορώνου
* Καστοριά 1980
* Εδεσσαϊκός
* Α.Ε. Ποντίων Κοζάνης
* Α.Ο. Χανιώτης
* Κεραυνός Αγγελοχωρίου
* Φ.Σ. Κοζάνη
* Ολυμπιακός Βόλου
* Πιερικός
* Μακεδονικός Φούφα
* Π.Α.Ο. Κρηστώνης
* Δωτιέας Αγιάς
* Π.Ο. Ελασσόνας
* Εθνικός Νέου Κεραμιδίου
 |
|  |
| 3ος Όμιλος | 
* Διγενής Νεοχωρίου
* Α.Ο. Τρίκαλα
* Απόλλων Πάργας
* Χαλκίδα
* Α.Ε. Λευκίμμης
* Βύζας Μεγάρων
* Α.Ο. Υπάτου
* Π.Ο. Φήκης
* Πανελευσινιακός
* Ζάκυνθος
* Τηλυκράτης Λευκάδας
* Παναγρινιακός
* Ναυπακτιακός Αστέρας
* Αστέρας Πετριτή
 |
|  |
| 4ος Όμιλος | 
* Αίας Γαστούνης
* Πανηλειακός
* Ρόδος
* Α.Ο. Διαβολιτσίου
* Πανγυθεατικός
* Παναργειακός
* Πανιώνιος
* Ιάλυσος Ρόδου
* Φοίνικας Νέας Επιδαύρου
* Α.Π.Σ. Πάτραι
* Αιολικός
* Α.Ε. Μυκόνου
* Α.Ο. Πυλίου Κω
* Α.Ε. Ερμιονίδας
 |
|  |
| 5ος Όμιλος | 
* Α.Ο. Αγίου Ιεροθέου
* Αγία Παρασκευή
* Μοσχάτο
* Τυμπάκι
* Φωστήρας Ταύρου
* Γ.Σ. Μαρκό
* Εθνικός Πειραιώς
* Α.Π.Ο. Κερατσίνι
* Α.Ο. Αγίου Νικολάου
* Αλμυρός Γαζίου
* Θύελλα Διασταύρωσης Ραφήνας
* Γιούχτας Αρχανών
* Α.Ο. Πόρου
* Άρης Πετρούπολης
 |

 |